Bemutatkozás - Gyermekgyógyászat
Haza Rólam Bemutatkozás
2013-07-28	 2017-11-23
Voltam gyerek.
Régen. Egy varázslatos világban, ahol álomba merülve a kezem egy biztonságot adó kéz fogta. Az ágyam alá hajnalban bozontos kutya költözött, és az ajtó előtt nyári reggeleken nagy zöld békák csattogtak. Az udvarban apró illatos almák hullottak a fűre, és a déli harangszó messziről érkező hangjainak sem sikerült megrövidíteni a végtelenül végtelenbe nyúló napot. A végtelen időt.
Vannak gyerekeim.
És egyszeriben elkezdtük számolni az időt. Az időt, ami a megszületésükig telik el, aztán ami az óvoda elkezdéséig, majd az iskola végéig. Ősztől tavaszig, Karácsonytól karácsonyig. Mértük az időt a kinőtt ruhák hosszában, a bizonyítványok olvasásában, a nyári táborozások, a nyaralások hosszában. A ribizli meg a sárgabarack érésében. A menésünkben vagy a maradásunkban. Életünk megannyi színes meséjének hosszában.
Vannak gyerekek körülöttem.
Próbálom értelmezni a fájdalmaikat, érezni az érzéseiket. Megérinteni és elengedni őket.
Gyerekorvos vagyok.
És vagyok még meseolvasó, szoknyában kerekező biciklista, fazekas-tanonc, fonottkosár-gyűjtő, kertész, rajzoló, író, beszélgető, utazó, gyalogló, nézelődő, szemlélődő, hallgató, üldögélő.
Úton lévő.
És örülök a találkozásoknak.
Előző bejegyzésBabák pelenka nélkül
Következő bejegyzésMiért jobb a mosható pelenka az eldobható pelenkánál?